LEO โบรกอัพเป้าใหม่ 17 บาท คาดกำไรไตรมาส 4/64 นิวไฮทั้งปี 64 โต 2 เท่าตัว
LEO โบรกอัพเป้าใหม่ 17 บาท คาดกำไรไตรมาส 4/64 นิวไฮทั้งปี 64 โต 2 เท่าตัว ลุ้นปี 65 เด่นต่อเนื่อง
LEO โบรกอัพเป้าใหม่ 17 บาท คาดกำไรไตรมาส 4/64 นิวไฮทั้งปี 64 โต 2 เท่าตัว ลุ้นปี 65 เด่นต่อเนื่อง
2 ก.พ. 2565

บล.ฟินันเซีย ไซรัส ระบุในบทวิเคราะห์วันนี้ (1 ก.พ.2565) ว่า บริษัท ลีโอ โกลบอล โลจิสติกส์ จำกัด (มหาชน) หรือ LEO คาดกำไร ไตรมาส 4/2564 ทำ New High โต25% เทียบไตรมาสก่อนหน้า, โต 33% เทียบช่วงเดียวกันของปีก่อนดีกว่าที่เคยคาดตามค่าระวางเรือและปริมาณการขนส่งที่ยังโต หนุนทั้งปี 2564 มีกำไรจบที่โต 222% เทียบช่วงเดียวกันของปีก่อน
แนวโน้มปี 2565 บริษัทตั้งเป้ารายได้โตอีก 20-25% เทียบช่วงเดียวกันของปีก่อน(ไม่รวมซื้อกิจการWA) โดยมีมุมมองว่าค่าระวางอาจสูงทั้งปีขณะที่ปริมาณขนส่งยังเติบโต จึงปรับเพิ่มกำไรปี 2565 ขึ้นเป็น โต12% เทียบช่วงเดียวกันของปีก่อนปรับเพิ่มราคาเป้าหมายขึ้นเป็น 17 บาท แนะนำ “ซื้อ”